
Parlamentul  României

Camera  Deputaţilor
Comisia pentru Sănătate şi Familie
                  Nr. 28/ 97 / 24 martie  2005

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.18/2005 pentru modificarea Legii nr.98/1994 privind stabilirea şi sancţionarea contravenţiilor la normele  legale de igienă şi sănătate publică ( P.L.-X 65/2005), aprobat de Senat în şedinţa din 24 februarie 2005  şi trimis comisiei pentru examinare, în fond, în procedură obişnuită, cu adresa nr.P.L.-X 65 din 3 martie 2005, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei juridice, de disciplină şi imunităţi nr.P.L.-X 65 din 9.03.2005, precum şi  avizul Consiliului Legislativ nr.44  din 27.01.2005.

În raport de obiectul şi conţinutul său, proiectul de lege  face parte din categoria legilor ordinare, în conformitate cu prevederile articolului 73 din Constituţia României, republicată.

                    PREŞEDINTE,                                              SECRETAR,

DEP.ACAD.PROF.DR.MIRCEA IFRIM         DEP.DR.SORIN PAVELIU

Parlamentul  României

Camera  Deputaţilor
Comisia pentru Sănătate şi Familie
                    Nr. 28/ 97/ 24 martie  2005 

R A P O R T

asupra proiectului de Lege privind aprobarea Ordonanţei Guvernului nr.18/2005 pentru modificarea Legii nr.98/1994 privind stabilirea şi sancţionarea contravenţiilor la normele  legale de igienă şi sănătate publică ( P.L.-X 65/2005)
1. Cu adresa nr.P.L.-X 65  din 3 martie 2005, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a proiectului de Lege privind aprobarea Ordonanţei Guvernului nr.18/2005 pentru modificarea Legii nr.98/1994 privind stabilirea şi sancţionarea contravenţiilor la normele  legale de igienă şi sănătate publică ( P.L.-X 65/2005).
La întocmirea raportului, comisia a avut în vedere avizul Comisiei juridice, de disciplină şi imunităţi nr.P.L.-X 65 din 9.03.2005, precum şi  avizul Consiliului Legislativ nr.44  din 27.01.2005.

Proiectul de lege cuprinde reglementări privind caracterul voluntar al standardelor care presupune asumarea pe proprie răspundere a aplicării standardelor conform Directivei Europene. Prezumţia de conformitate a unui produs cu prescripţiile standardelor internaţionale este unul din motivele pentru care este necesar să utilizăm standardele voluntare.
Având în vedere că România şi-a asumat angajamentul în cadrul negocierilor aferente cap.i „Libera circulaţie a mărfurilor” de a asigura armonizarea graduală a legislaţiei naţionale la cea a Comunităţii Europene, comisia propune Plenului Camerei Deputaţilor spre dezbatere şi aprobare proiectul de lege, în forma înaintată de Senat.
2. Proiectul de lege  face parte din categoria legilor ordinare , potrivit prevederilor articolului 73 din Constituţia României, republicată.

3. La lucrările comisiei din ziua de 23.03.2005 din totalul de 15 membri, au fost prezenţi 15 deputaţi.

Raportul comisiei a fost adoptat în unanimitate.

4. Proiectul de lege, potrivit art.75 din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

În urma dezbaterii, Comisia pentru sănătate şi familie propune Plenului  Camerei Deputaţilor admiterea fără modificări a  proiectului de Lege privind aprobarea Ordonanţei Guvernului nr.18/2005 pentru modificarea Legii nr.98/1994 privind stabilirea şi sancţionarea contravenţiilor la normele  legale de igienă şi sănătate publică ( P.L.-X 65/2005).
                 PREŞEDINTE,                                                SECRETAR,

DEP.ACAD.PROF.DR.MIRCEA IFRIM         DEP.DR.SORIN PAVELIU

